[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Datblygwch eich meddylfryd arloesol gydag \u2018Infuse\u2019"}, {"text_idx": "#000008", "text": "Os ydych chi\u2019n gweithio i fudiad o\u2019r sector gwirfoddol ym Mhrifddinas-Ranbarth Caerdydd, gallwch chi wneud cais nawr i ymuno a\u0302\u2019r rhaglen \u2018Infuse\u2019 i ddatblygu eich sgiliau mewn meddwl mewn ffyrdd gwahanol ac arloesol."}, {"text_idx": "#000009", "text": "Rhaglen arloesedd ac ymchwil yw \u2018Infuse\u2019 sydd wedi\u2019i dylunio i adeiladu sgiliau a chapasiti ar gyfer gwasanaethau cyhoeddus arloesol ledled Prifddinas-Ranbarth Caerdydd (CCR) yn y dyfodol."}, {"text_idx": "#000010", "text": "Mae\u2019r rhaglen wedi\u2019i hadeiladu o gylch cyfleoedd i fynd i\u2019r afael a\u0302 chwestiynau bywyd go iawn, a sbardunir gan yr heriau mwyaf a wynebir gan CCR: Cyflymu Datgarboneiddio a Chymunedau Cefnogol."}, {"text_idx": "#000011", "text": "Bydd cyfranogwyr yn gweithio gyda\u2019i gilydd i gael yr offer a\u2019r dulliau i ddatblygu syniadau arloesol, gofyn cwestiynau data da a defnyddio data i alluogi penderfyniadau effeithiol i gael eu gwneud, ac i gael cymaint a\u0302 phosibl o \u2018werth cymdeithasol\u2019 wrth warion arian cyhoeddus."}, {"text_idx": "#000013", "text": "Mae ceisiadau ar gyfer y rhaglen ar agor nawr i bob mudiad sector cyhoeddus a thrydydd sector ym Mhrifddinas-Ranbarth Caerdydd."}, {"text_idx": "#000014", "text": "Wedi\u2019i chyflwyno dros chwe mis, gall cyfranogwyr ddisgwyl datblygu drwy bum cam sydd wedi\u2019u dylunio i ysgogi ffyrdd newydd o weithio a newid eu ffordd o feddwl."}, {"text_idx": "#000015", "text": "Mae\u2019r cam Ysbrydoli yn ymwneud a\u0302 herio\u2019r drefn arferol, edrych ar botensial, ystyried yr hyn sy\u2019n bosibl a gofyn \u2018beth petai...?\u2019\nMae\u2019r cam Dysgu a Gweithredu yn gosod y sylfeini ar gyfer arloesedd. Mae cydberthnasau cydweithredol yn ffurfio a\u2019r awydd i newid yn cynyddu.\nNesaf mae\u2019r cam Dysgu ac Archwilio, sy\u2019n adeiladu gwybodaeth a sgiliau yn y Lab arloesedd, gan ganolbwyntio ar gydweithio a\u2019u her ti\u0302m.\nMae\u2019r cam Arbrofi yn profi syniadau mewn amgylchedd diogel lle mae methu yn llwyddiant gan ei fod yn hysbysu\u2019r dysgu.\nY cam olaf yw Dathlu, lle y bydd cyfranogwyr yn rhannu\u2019r hyn y maen nhw wedi\u2019u dysgu gyda\u2019r grw\u0302p. Gyda hyfforddiant a mentora ar bob cam o\u2019r daith, erbyn diwedd y rhaglen, bydd gan bob cyfranogwr yr hyder a\u2019r gallu i roi eu sgiliau newydd ar waith yn y byd go iawn."}, {"text_idx": "#000020", "text": "Mae \u2018Carfan Alffa\u2019 a \u2018Charfan Un\u2019 wedi bod yn llwyddiant ysgubol eisoes, gan feithrin syniadau arloesol sy\u2019n datblygu i fod yn newyddbethau ysbrydoledig ar draws amrywiaeth eang o feysydd, gan gynnwys:"}, {"text_idx": "#000022", "text": "\u2018Fydden i \u2018rioed wedi dychmygu\u2019r cyfleoedd a\u2019r sgyrsiau y bydden i\u2019n eu cael pan ddechreuais ar \u2018Infuse\u2019! Mae wedi bod yn anodd, ond mae wedi arwain at gydweithrediadau a sgyrsiau gyda phobl anhygoel.\u2019 Gareth, Carfan Un"}, {"text_idx": "#000024", "text": "Ewch i wefan \u2018Infuse\u2019 i gael rhagor o wybodaeth a gwneud cais."}, {"text_idx": "#000025", "text": "Gellir dod o hyd i gylchlythyr diweddaraf \u2018Infuse\u2019 yma (Saesneg yn unig)"}, {"text_idx": "#000028", "text": "Effaith cyllid Ewropeaidd yng Nghymru"}, {"text_idx": "#000032", "text": "Ymunwch a\u0302 ni ar y cyfryngau cymdeithasol"}]